[pic] | AZ EURÓPAI KÖZÖSSÉGEK BIZOTTSÁGA |

Brüsszel, 21.6.2006

SEC(2006) 787 végleges

Ajánlás

A TANÁCS HATÁROZATA

a ciprusi túlzott költségvetési hiányról szóló 2005/184/EK határozat hatályon kívül helyezéséről

(előterjesztő: a Bizottság)

INDOKOLÁS

1. Bevezetés

A Szerződés 104. cikke meghatározza, hogy a tagállamoknak kerülniük kell a túlzott költségvetési hiányt és megállapítja ahiány azonosításra és megszüntetésére vonatkozó eljárást. A túlzott hiány esetén követendő eljárás a Stabilitási és Növekedési Paktum részét képező, a túlzott hiány esetén követendő eljárás végrehajtásának felgyorsításáról és pontosításáról szóló 1467/97/EK tanácsi rendeletben[1] bővebben kifejtésre került.

A Szerződéshez csatolt, a túlzott hiány esetén követendő eljárásról szóló jegyzőkönyvnek megfelelően a Bizottság meghatározza a túlzott hiány esetén követendő eljárás végrehajtására vonatkozó adatokat. E jegyzőkönyv alkalmazása részeként a 3605/93/EK tanácsi rendelet[2] 4. cikkével összhangban a tagállamok kötelesek közölni a költségvetési hiányra, az államadósságra és más kapcsolódó változókra vonatkozó adatokat évente kétszer, nevezetesen április 1-jéig és október 1-jéig.

A Bizottság 2004 tavaszára szóló előrejelzéseit [3] 2004. április 7-én tette közzé. Az előrejelzés szerint – ami figyelembe vette a ciprusi kormány által 2004. márciusában bejelentett adatokat – a ciprusi államháztartási hiány a 2002. évi GDP 4½%-a körüli értékről 2003-ra a GDP 6¼%-a körüli értékre nőtt, ami meghaladja a Szerződés szerinti, a GDP 3%-ának megfelelő referenciaértéket. A bizottsági jelentés megállapította továbbá, hogy az államadósság GDP-hez viszonyított aránya – amely 2003-ban elérte a GDP 72¼%-át – 2004-ben még inkább eltér a Szerződés szerinti 60%-os referenciaértéktől, és meghaladja a GDP 74½%-át. A Bizottság ezt a nyilvánvaló tényt figyelembe véve, a Szerződés 104. cikkének (3) bekezdésében említett jelentés elfogadásával[4] 2004. május 12-én Ciprussal szemben kezdeményezte a túlzott hiány esetén követendő eljárást. 2004. május 24-én a ciprusi hatóságok benyújtották a 2004. és 2007. közötti időszakra vonatkozó konvergenciaprogramot, ami 2003-ra vonatkozóan megerősítette a GDP 6¼%-a körüli hiányt és 2004-re az államadósság GDP-hez viszonyított arányára vonatkozóan a 75¼%-os értéket. A 104. cikk (4) bekezdésével összhangban, az ebben a jelentésben található valamennyi vonatkozó tényező, valamint a Gazdasági és Pénzügyi Bizottság véleményének figyelembevételével a Bizottság 2004. június 24-én elfogadott egy véleményt, mely szerint Cipruson túlzott hiány áll fenn (a 104. cikk (5) bekezdésével összhangban). A Tanács ezért 2004. július 5-én elfogadta a 104. cikk (6) bekezdésének megfelelő határozatot.[5]

Ezzel egyidejűleg az 1997. július 7-i 1466/97/EK tanácsi rendeletnek[6] megfelelően a Tanács a május 24-i ciprusi konvergenciaprogramra vonatkozóan elfogadott egy véleményt, és a Szerződés 104. cikke (7) bekezdésével összhangban ajánlást küldött Ciprusnak abból célból, hogy az szüntesse meg a túlzott államháztartási hiányt.

2. A túlzott hiány esetén követendő eljárás alapján tett ajánlások

A Tanács ajánlotta a ciprusi kormánynak, hogy „ a ciprusi hatóságok a jelenleg fennálló túlzott hiányt a lehető legrövidebb időn belül szüntessék meg ”. Az ajánlásban kiemelésre került, hogy „ szigorúan hajtsák végre a 2004. májusi konvergenciaprogramban előirányzott intézkedéseket; és különösen, hogy 2004. november 5-ig tegyenek érdemi intézkedéseket annak érdekében, hogy a hiány 2005-re hiteles és fenntartható módon a GDP 3 %-a alá csökkenjen, a konvergenciaprogramról szóló tanácsi véleményben meghatározottakkal összhangban ” A Tanács ajánlást tett továbbá „ hogy a ciprusi hatóságok a konvergenciaprogramról szóló tanácsi véleményben meghatározottakkal összhangban 2004-ben gondoskodjanak az államadósság növekedésének megállításáról, valamint a későbbiekben annak csökkentéséről. ”

A túlzott hiányra vonatkozó ajánlások megtétele során a Tanács felkérte a ciprusi hatóságokat, hogy „ gondoskodjanak arról, hogy a költségvetés egyensúlyhoz közeli vagy többletet mutató középtávú költségvetési pozíciót célzó konszolidációja fennmaradjon azután is, hogy a túlzott hiány kiigazítása megtörtént .”

2004. december 22-én a Bizottság megállapította[7], hogy a ciprusi kormány a 2005. évi hiánycél elérése érdekében a november 5-i határidőig – a tanácsi ajánlás nyomán – hatékony intézkedéseket tett, amelyeket a Tanács 2005. január 18-án tudomásul vett.

A 104. cikk (12) bekezdésének megfelelően a Tanács hatályon kívül helyezi a túlzott hiányról szóló határozatokat, amennyiben a Tanács megítélése szerint az érintett tagállamban megtörtént a túlzott hiány kiigazítása.

3. a hiány alakulása 2005-ig

A túlzott hiány esetén követendő eljárásról szóló 2006. áprilisi értesítés (amely 2006. március 22-én került előterjesztésre, és amelyet az Eurostat 2006. április 24-én tett közzé) az államháztartás 2005. évi hiányát a GDP 2,4%-ára becsülte (1. táblázat). Ez az eredmény megfelel a 2004. májusi konvergenciaprogramban kijelölt célnak, a GDP 2,9%-ának, amelyet 2004. decemberében a Parlament által elfogadott 2005. évi költségvetési törvény megerősített, valamint megfelel a 2005. december 14-én előterjesztett, legutóbb aktualizált konvergenciaprogramban szereplő 2,5%-os célnak. A 2005. évi költségvetésnek megfelelően a kiigazítást a bevételek növelésével és a kiadások csökkentésével érték el. A bevételt érintő intézkedések strukturális (a 2004. májusi acquis-nak megfelelően felfelé módosították a hozzáadottérték-adót, amelynek hatása 2005-ben az egész évre kiterjedt) és egyszeri intézkedések (adóamnesztia, amely pótlólagos bevételek megszerzése révén 2004-ben ¾ százalékpontot és 2005-ben majdnem 1%-ot jelentett). A nominális kiadásnövekedést a forgóeszköz- és tőkeberuházások nominális növekedési üteme felső határának meghatározásán, a folyó transzferek és támogatások inflációval párhuzamosan történő visszaszorításán, valamint a közalkalmazotti nyugdíjkorhatár felemelésén keresztül korlátozták. A vártnál jobb eredmény nagy adótartalmú növekedési háttérben jött létre, ami majdnem teljes egészében a belföldi fogyasztáson alapult, és amelyet tartós foglalkoztatottság-növekedés kísért. Az adóamnesztiából származó bevételek is magasabbak lettek a vártnál. Ezenkívül a 2005-ös költségvetés elfogadásakor a 2004-es költségvetési hiány (a GDP 4%-ánál kissé magasabb) alacsonyabb volt a 2004. év végére tervezettnél (körülbelül a GDP 4¾%-a). A hiány kimenetele még jobb is lehetett volna, ha az ilyen bázisévhatások és a pótlólagos bevételek egy részét nem oltották volna ki a kiadási túllépések. Ugyanakkor a bérhatárokat nagy általánosságban betartották, és a tőkeráfordítások nominális értelemben ténylegesen estek, a társadalmi transzferek 13%-kra növekedtek.

1. táblázat: A költségvetés alakulása 2003-2005 (a GDP %-ában) |

Eredmény | 2003 | 2004 | 2005 |

Államháztartás egyenlege | -6,3 | -4,1 | -2,4 |

- Összes bevétel | 39,1 | 39,7 | 42,3 |

Ebből: folyó adók | 26,2 | 25,6 | 26,9 |

társadalombiztosítási hozzájárulások | 7,1 | 7,8 | 8,4 |

- Összes kiadás | 45,3 | 43,8 | 44,7 |

Ebből: kollektív fogyasztás | 10,9 | 9,9 | 10,0 |

természetbeni transzferek | 9,0 | 8,2 | 8,3 |

egyéb transzferek | 11,4 | 12,2 | 12,9 |

kamatkiadások | 3,4 | 3,2 | 3,4 |

bruttó felhalmozás | 3,4 | 4,1 | 3,2 |

Elsődleges egyenleg | -2,8 | -0,9 | 1,0 |

Pm Adóteher | 33,2 | 33,4 | 35,3 |

Pm Ciklikus hatásoktól megtisztított egyenleg) 1 | -6,1 | -3,9 | -2,1 |

Pm Egyszeri intézkedések (2) | 1,8 | 1,0 | 0,9 |

Pm Strukturális egyenleg (1-2)1 | -7,9 | -4,9 | -3,0 |

Pm Strukturális elsődleges egyenleg 1 | -4,4 | -1,7 | 0,4 |

Pm Reál GDP 1 (éves százalékos változás) | 1,9 | 3,9 | 3.8 |

A túlzott hiány esetén követendő eljárással összhangban a kamatkiadások és az egyenlegek tartalmazzák a swapügyleteket. Az összes bevétel és az összes kiadás összhangban van az ESA95 szerinti harmonizált fogalommeghatározásokkal. 1 A Bizottság szervezeti egységeinek 2006 tavaszi gazdasági előrejelzése. Forrás: A Bizottság szervezeti egységei. |

Összességében a hiány 2003-hoz viszonyítva közel 4 GDP százalékponttal 2004-hez viszonyítva a 1¾ GDP százalékponttal csökkent. Az időszakos bevételek 2004-ben és 2005-ben is körülbelül a GDP 1%-át tették ki. 2002 óta ez volt az első alkalom, hogy az elsődleges egyenleg pozitív volt. Különösen a 2005-ös, a GDP 1%-át kitevő elsődleges többlet szembetűnő a 2003-as és a 2004-es 3%-os illetve 1%-os elsődleges hiánnyal szemben. A strukturális egyenlegben becsült változással mérve (a ciklikus hatásoktól megtisztított, az egyszeri és az egyéb átmeneti intézkedések nélküli egyenleg), az államháztartási egyenlegben bekövetkező javulás legalább az 5 GDP-százalékpontnak megfelelő fiskális bevételt foglal magában 2003 és 2005 között, amikor a strukturális hiány elérte a GDP közel 8% illetve 3%-át.

4. Költségvetési kilátások 2006-ra és azon túl

A Bizottság szervezeti egységeinek 2006 tavaszi előrejelzése szerint a 2006-os államháztartási hiány alig haladja meg a GDP 2%-át (2. táblázat), illetve körülbelül ¼ GDP százalékponttal lesz magasabb, mint a hivatalosan kitűzött cél. A különbség elsősorban a ciprusi hivatalos előrejelzésekben meghatározott optimistább növekedési forgatókönyvvel magyarázható. A 2005-ös aktualizált konvergenciaprogramnak megfelelően a GDP növekedése ebben az évben 4,2%-os lesz, miközben a Bizottság szervezeti egységeinek 2006. tavaszi előrejelzésében 3,8%-os GDP növekedés szerepel. Az elsődleges többlet az előrejelzés szerint a GDP 1%-a marad, mivel a 2005-ös eredménnyel (éppen a GDP ¼%-a felett) összehasonlítva az államháztartási hiány csökkentése éppen csak a kamatfizetések előrejelzett csökkentését tükrözné.

2. táblázat: Az államháztartás pénzügyi helyzetének előrejelzése (a GDP %-ában) |

2005 | 2006 | 2007 |

KP | Biz. | KP | Biz. (1) |

Államháztartás egyenlege | -2,4 | -1,9 | -2,1 | -1,8 | -2,0 |

- Összes bevétel | 42,3 | 41,9 | 41,8 | 41,9 | 41,8 |

Ebből: folyó adók | 26,9 | 26,9 | 26,9 | 27,0 | 26,8 |

társadalombiztosítási hozzájárulások | 8,4 | 8,1 | 8,1 | 8,1 | 8,1 |

- Összes kiadás | 44,7 | 43,8 | 43,9 | 43,7 | 43,8 |

Ebből: - kollektív fogyasztás | 10,0 | 9,5 | 9,8 | 9,0 | 9,8 |

-nem természetbeni transzferek | 12,9 | 11,4 | 11,4 | 11,5 | 11,4 |

- kamatkiadás | 3,4 | 3,1 | 3,1 | 3,0 | 3,0 |

- bruttó felhalmozás | 3,2 | 3,4 | 3,4 | 3,4 | 3,4 |

Elsődleges egyenleg | 1,0 | 1,2 | 1,0 | 1,2 | 1,0 |

Pm Ciklikus hatásoktól megtisztított egyenleg(1) | -2,1 | -1,8 | -1,9 | -1,8 | -2,0 |

Pm Egyszeri intézkedések (2) | 0,9 | 0,3 | 0,3 | 0,3 | 0,3 |

Pm Strukturális egyenleg(1-2) | -3,0 | -2,1 | -2,2 | -2,1 | -2,3 |

Pm Strukturális elsődleges egyenleg | 0,4 | 1,0 | 0,9 | 0,9 | 0,7 |

Pm Reál GDP (éves százalékos változás) | 3,8 | 4,2 | 3,8 | 4,2 | 3.8 |

Forrás: A 2006. áprilisi 2005-re vonatkozó túlzott hiány esetén követendő eljárással kapcsolatos értesítés, a konvergenciaprogram 2005 decemberi aktualizált változata (KP) és a Bizottság szervezeti egységeinek 2006 tavaszi előrejelzése (Biz.). A konvergenciaprogram 2005 decemberi aktualizált változata esetén a ciklikus hatásoktól megtisztított és a strukturális egyenleg a programban megadott adatok alapján a Bizottság szervezeti egységei számították ki (a Bizottság szervezeti egységeinek 2006 tavaszi előrejelzésével szembeni eltéréseket makrogazdasági okok indokolják). A konvergenciaprogram 2005 decemberi aktualizált változatában szereplő összes bevétel és összes kiadás az ESA95 szerinti harmonizált fogalommeghatározásokkal összhangban a GDP 1,9%-ával nőtt. (1) Változatlan alapelvek szerinti szokásos forgatókönyv szerint. |

Amennyiben az egyszeri intézkedések és az egyéb átmeneti intézkedések kikerülnek a ciklikus hatásoktól megtisztított egyenlegből, az a strukturális javulást ¾ GDP-százalékpontra változtatná, és a strukturális hiány így 2006-ban 2¼% körüli lenne. A strukturális hiány előrejelzett szintje eléri a Stabilitási és Növekedési Paktumban meghatározott, , legalább a GDP ½%-ának megfelelő szintet, valamint a túlzott hiány hiteles és fenntartható korrekciója irányába mutat, amit a Bizottság szervezeti egységeinek 2006. tavaszi előrejelzésében található, a 2007. évre vonatkozó költségvetési előrejelzések is megerősítenek. A szokásos politikai változások nélküli forgatókönyv szerint, valamint figyelembevéve az egyszeri intézkedések nyomán keletkező bevételeket, amelyek az ¼ GDP százalékpontot kissé meghaladják, a strukturális egyenleg az előrejelzés szerint nagyjából a GDP 2¼%-án változatlanul marad. 2007-ben a strukturális egyenleg javulásának elmaradása Ciprus EU költségvetéssel szembeni helyzetének romlását jelzi, mivel az EU-hoz történő csatlakozással kapcsolatos ideiglenes kompenzációs támogatások 2006-ban megszűnnek.

A 2005-2009 közötti időszakra vonatkozó, aktualizált ciprusi konvergenciaprogramról szóló tanácsi véleménynek[8] megfelelően a ciprusi hatóságok által a program időszakára tervezett intézkedések tovább konszolidálnák az államháztartást, egészen 2009-ig, amikor a hiány megközelítené a GDP ½%-át. 2005-ben a GDP ¾%-ának elérése után az elsődleges többlet az előrejelzés szerint 2009-ig fokozatosan eléri a GDP 1¾%-át. A strukturális hiány a 2005-ös GDP 3%-áról 2009-re körülbelül a GDP ½%-ára csökken[9], amely átlagosan évente a GDP több mint ½%-ának megfelelő javulást jelent. A 2005. évi becsült eredmény alapján, és a költségvetési célokkal kapcsolatos kockázatok egyensúlyának figyelembevételével a programban szereplő költségvetési helyzet elegendőnek tűnik annak biztosítására, hogy a ciprusi hatóságok által meghatározott középtávú célkitűzés nagyrészt elérhető legyen 2009-ig, amint azt a program előirányozta. A program szerint a túlzott hiány korrekcióját követő években a program középtávú célkitűzése irányába mutató kiigazítása egyensúlyhoz közeli irányú fejlődést mutat, ami megfelelő szintű[10] mivel a Stabilitási és Növekedési Paktum és annak magatartási kódexe által, az euróövezet és az II. árfolyam-mechanizmus tagországai vonatkozásában megjelölt sávba esik[11]. Továbbá a Tanácsnak az a véleménye, hogy a programban kidolgozott költségvetési stratégia a 2008-at követő időszakra normál makrogazdasági változások esetén megfelelő biztonsági fedezetet tartalmaz a GDP 3%-ának megfelelő küszöbértékének eléréséhez.

5. Államadósság

2005-ben a bruttó államadósság GDP-hez viszonyított aránya a 2004-es 71¾-ról 70¼%-ra csökkent, a háttérben elsődleges többlettel és magas növekedéssel, adósságcsökkentő hatásokkal, amelyet részben kioltott a pénzügyi eszközök törlesztési alapokban történő elhelyezés formájában való felhalmozódása a Központi Banknál (3. táblázat).

A 2006. évi költségvetési törvénynek megfelelően az adósság GDP-hez viszonyított aránya 2006 folyamán tovább esik, egészen 67%-ra. A Bizottság szervezeti egységeinek 2006. tavaszi előrejelzése az adósság GDP-hez viszonyított arányában – bár kisebbet, de –szintén csökkenést jelez, a 2005-ös GDP 70¼%-ról 2006-ban 69%-ra. A Bizottság előrejelzése és a költségvetési törvény közötti különbség az elsődleges egyenleg és a nominális GDP növekedés közötti különbséggel (a hólabda-effektusok különböző hatásai), és azzal a ténnyel magyarázható, hogy a Bizottság előrejelzése nem tartalmazza a törlesztési alapok csökkenéséből adódó adósságcsökkentő hatásokat (ha tartalmazná, akkor ez az előrejelzett érték a GDP 68%-ára csökkenne). Az ismert politikák alapján a Bizottság szervezeti egységeinek előrejelzése szerint 2007-ben az adósság GDP-hez viszonyított aránya tovább csökken, egészen a GDP 67¾%-ára. Főként a törlesztési alapok várt csökkenése nyomán a konvergenciaprogram 2005. évi aktualizált változatának előrejelzése szerint az adósság GDP-hez viszonyított aránya tovább csökken, a 2007. évi 64%-ról 2008-ban 57%-ra, és 2009-ben 53½%-ra. A fent említett, a konvergenciaprogramra vonatkozó tanácsi vélemény tartalmazza, hogy a programban meglévő kockázatok egyensúlya alapján az adósságráta megfelelően csökken a GDP 60%-os referenciaérték irányába.

3. tábla: Az adósságállomány alakulása |

2003 | 2004 | 2005 | 2006 | 2007 |

KP | Biz. | KP | Biz. (1) |

Bruttó államadóssági ráta(2) | 69.7 | 71.7 | 70.3 | 67.0 | 69.1 | 64.0 | 67.8 |

Az államadóssági ráta változása | 4.5 | 1.9 | -1.3 | -3.5 | -1.2 | -3.0 | -1.3 |

A bruttó államadóssági rátára ható tényezők:: |

- Elsődleges egyenleg | 2.8 | 0.9 | -1.0 | -1.2 | -1.0 | -1.2 | -1.0 |

- “Hólabda”-effektus | -0.8 | -1.0 | -1.1 | -1.6 | -1.0 | -1.2 | -1.0 |

- Kamatkiadások | 3.4 | 3.2 | 3.4 | 3.1 | 3.1 | 3.0 | 3.0 |

- Állományforgalmi kiigazítás | 2.5 | 2.0 | 0.8 | -0.8 | 0.8 | -0.6 | 0.7 |

Ebből: |

- Készpénz és időbeli elhatárolások közötti különbség | 0.6 | 0.3 | 0.3 | 0.0 | 0.0 |

- Pénzügyi eszközök nettó felhalmozása | 1.8 | 1.6 | 0.3 | -0.6 | -0.4 |

ebből: Privatizációs bevételek | 0.0 | 0.0 | 0.0 | 0.0 | 0.0 |

- Értékelési hatások és maradványkiigazítás | 0.1 | 0.1 | 0.1 | 0.0 | 0.0 |

Források: A 2006. áprilisi 2005-re vonatkozó értesítés, a konvergenciaprogram 2005. decemberi aktualizált változata (KP), és a Bizottság szervezeti egységeinek 2006 tavaszi előrejelzése (Biz.). (1) A szokásos politikai változások nélküli forgatókönyv szerint (2) A bruttó adósságállományi ráta változását a következőképpen lehet leírni: [pic] ahol : t az idő jele; D, PD, Y és SF az államadósság, az elsődleges hiány, a nominális GDP és az állományforgalmi kiigazítás, és az i és az y az adósság átlagköltsége és a nominális GDP növekedése. A zárójelben lévő tag a hólabda-effektust írja le. Források: |

6. VÉGKÖVETKEZTETÉS

Az államháztartási hiány Cipruson a 2004-es GDP 4,1%-áról 2005-ben a GDP 2,4%-ára, a GDP 3%-os referenciaértéke alá csökkent. A hiány csökkentését célzó intézkedések főként tartós intézkedések. A strukturális egyenleg, azaz a konjunktúra alapján kiigazított, az egyszeri és az egyéb átmeneti intézkedések nélküli egyenleg a becslések szerint közel 2 GDP-százalékponttal javult. A Bizottság szervezeti egységei 2006 tavaszi előrejelzésének megfelelően a hiány 2006-ban a GDP közel 2¼%-a, és politikai változások nélküli alapon 2007-ben 2%. Ez azt jelzi, hogy a hiány hiteles és fenntartható módon a GDP 3%-os felső határértéke alá került.

A bruttó államadósság a 2004-es GDP 71¾%-áról 2005-ben 70¼ %-ra csökkent, amelyet a 60%-os GDP-referenciaérték irányába való kellő mértékű csökkenésnek tekinthetünk. A Bizottság szervezeti egységeinek 2006 tavaszi előrejelzése szerint – bár még mindig a 60%-os GDP-referenciaérték felett van, de az adósságráta további esése várható 2006-ban és 2007-ben körülbelül a GDP 69%-ára illetve 68%-ára (politikai változás nélküli alapon).

Ebből az átfogó értékelésből az a következtetés vonható le, hogy Cipruson a túlzott költségvetési hiányhelyzet korrekciója megtörtént. Ennek megfelelően a Bizottság ajánlja a Tanácsnak, hogy a ciprusi túlzott költségvetési hiányról szóló határozatát helyezze hatályon kívül.

Ajánlás

A TANÁCS HATÁROZATA

a ciprusi túlzott költségvetési hiányról szóló 2005/184/EK határozat hatályon kívül helyezéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 104. cikke (12) bekezdésére,

tekintettel a Bizottság ajánlására,

mivel:

1. A Szerződés 104. cikke (6) bekezdésének megfelelően a Bizottság ajánlását követően a 2005/184/EK tanácsi határozat[12] határozott arról, hogy Cipruson túlzott költségvetési hiány áll fenn.

2. A Szerződés 104. cikke (7) bekezdésének és az 1467/97/EK rendelet 3. cikke (4) bekezdésének megfelelően a Tanács 2004. július 5-én ajánlást küldött Ciprusnak abból a célból, hogy a túlzott hiányhelyzetnek legkésőbb 2005 végéig vessen véget. Az ajánlás kihirdetésre került. Az ajánlásban kiemelésre került, hogy szigorúan végre kell hajtani a 2004. májusában tervbe vett intézkedéseket; különösen 2004. november 5-ig tényleges intézkedést kell tenni annak érdekében, hogy a 2004. májusában benyújtott konvergenciaprogramról szóló, 2004. július 5-i tanácsi véleményben meghatározottak szerint 2005-ben elérjék azt a célt, hogy a hiányt hiteles és fenntartható módon a GDP 3%-a alá vigyék. A Tanács ajánlotta továbbá annak biztosítását, hogy 2004-ben az adósságráta aránya növekedése kerüljön megállítására, majd visszafordításra. A Tanács felkérte a ciprusi hatóságokat, hogy a túlzott hiány korrekcióját követően biztosítsák a költségvetési konszolidáció középtávú célkitűzések irányába történő fenntartását.

3. A Szerződés 104. cikke (12) bekezdésének megfelelően a túlzott hiányról szóló tanácsi határozatot a Bizottság ajánlása alapján hatályon kívül kell helyezni, ha az érintett tagállamban a túlzott hiányt a Tanács véleménye szerint korrigálták.

4. A Szerződéshez csatolt, a túlzott hiány esetén követendő eljárásról szóló jegyzőkönyvnek megfelelően a Bizottság nyújtja az eljárás végrehajtására vonatkozó adatokat. E jegyzőkönyv alkalmazása részeként az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról szóló, 1993. november 22-i 3605/93/EK tanácsi rendelet[13] 4. cikkével összhangban a tagállamok a költségvetési hiányról, az államadósságról és más kapcsolódó változókról szóló adatokat évente kétszer, nevezetesen április 1-ig és október 1-ig kötelesek közölni.

5. A 3605/93/EK rendelet 8. cikkének megfelelően a Bizottság (Eurostat) által szolgáltatott adatok alapján Ciprus 2006. április 1-jét megelőző értesítését követően és a Bizottság szervezeti egységeinek 2006 tavaszi előrejelzése alapján a következő végkövetkeztetések igazolhatók:

6. Az államháztartási hiány Cipruson a 2004-es GDP 4,1%-áról 2005-ben a GDP 2,4%-ára, a 3%-os GDP-referenciaérték alá csökkent. Ez teljesíti a konvergenciaprogram 2004. májusi aktualizált változatában kitűzött, a GDP 2,9%-ának és a konvergenciaprogram legutóbbi, 2005. decemberi változatában meghatározott 2,5%-nak megfelelő célkitűzést. 2005-ben a referenciaérték alá történő csökkentés összhangban van a 104. cikk (7) bekezdésének megfelelő ajánlással. A fiskális kiigazítás 2005-ben a bevételek növelésével és a kiadások csökkentésével folytatódott. Bár az egyszeri intézkedések hozzájárultak a hiány csökkentéséhez, a költségvetési konszolidációt Cipruson főként strukturális intézkedésekkel érték el. A strukturális hiány (a konjunktúra alapján kiigazított, egyszeri és az egyéb átmeneti intézkedések nélküli hiány) a 2004-és és a 2003-as 5%-os illetve 8%-os szintről a GDP 3%-ára esett vissza.

7. 2006-ra a Bizottság szervezeti egységei 2006 tavaszi előrejelzése szerint a hiány főként strukturális természetű intézkedések nyomán tovább csökken, egészen a GDP 2¼%-ára. Ez kissé meghaladja a konvergenciaprogram 2005 decemberi változatában meghatározott, a GDP 1,9%-át kitevő hivatalos hiánycélt. 2007-re a tavaszi előrejelzés szerint, politikai változások nélküli alapon a hiány a GDP 2%-ára csökken. Ez azt jelenti, hogy a 104. cikk (7) bekezdésének megfelelő ajánlás előírása szerint a hiányt hiteles és fenntartható módon a GDP 3%-os felső határértéke alá vitték;

8. Az államadósság a 2004-es GDP 71¾%-áról 2005-ben 70¼%-ra csökkent. A Bizottság szervezeti egységeinek 2006. tavaszi előrejelzése szerint az adósságráta 2006-ban és 2007-ben tovább esik, egészen a GDP 69%-ára illetve 68%-ára. A adósság GDP 60 %-ára való további csökkentésének üteme összhangban van a 104. cikk (7) bekezdése szerinti ajánlással.

9. A 2005-2009 közötti időszakra vonatkozó, aktualizált ciprusi konvergenciaprogramról szóló, 2006. március 14-i tanácsi véleménynek megfelelően a ciprusi hatóságok által, a program időszakára tervezett intézkedések a strukturális hiányt 2009-re a GDP ½%-ára csökkentenék, ami a ciprusi hatóságok által meghatározott középtávú célkitűzésnek tekinthető. A 2005. évi becsült eredmény alapján, és a költségvetési célokkal kapcsolatos kockázatok egyensúlyának figyelembevételével a programban szereplő költségvetési helyzet elegendőnek tűnik annak biztosítására, hogy a program középtávú célkitűzése nagyrészt elérhető legyen 2009-ig, amint azt a program előirányozta. A túlzott hiány korrekcióját követő években a programban szereplő, a program középtávú célkitűzése irányába mutató kiigazítás üteme nagyrészt összhangban van a Stabilitási és Növekedési Paktummal.

10. A 2005/184/EK határozatot ezért hatályon kívül kell helyezni

ELFOGADTA EZT A HATÁROZATOT:

1. cikk

Az átfogó értékelésből az következik, hogy Cipruson a túlzott költségvetési hiányhelyzet korrekciója megtörtént.

2. cikk

A 2005/184/EK határozat ezennel hatályát veszti.

3. cikk

E határozat címzettje a Ciprusi Köztársaság.

Kelt Brüsszelben, 2006. július 11-én.

a Tanács részéről

az elnökaz elnök

[1] HL L 209., 1997.8.2., 6. o. A legutóbb a 1056/2005/EK rendelettel (HL L 174., 2005.7.7., 5. o.) módosított rendelet.

[2] HL L 332., 1993.12.31., 7. o. A legutóbb a 2103/2005/EK rendelettel (HL L 337., 2005.12.22., 1. o.) módosított rendelet.

[3] A 2004 tavaszi bizottsági előrejelzés a következő honlapon hozzáférhető: http://europa.eu.int/comm/economy_finance/publications/european_economy/2004/ee204en.pdf.

[4] A jelentés teljes szövege a következő honlapon hozzáférhető: http://europa.eu.int/comm/economy_finance/about/activities/sgp/country/edp/edprep2004_cy.pdf

[5] 2005/184/EK tanácsi határozat (HL L 062., 2005.3.9., 19. o. )

[6] HL L 209., 1997.8.2., 1. o. A legutóbb a 1055/2005/EK rendelettel (HL L 174., 2005.7.7., 1. o.) módosított rendelet.

[7] http://europa.eu.int/comm/economy_finance/about/activities/sgp/edp/comm_comm_22_dec_en.pdf

[8] A Tanács véleménye: http://register.consilium.eu.int/pdf/en/06/st07/st07380.en06.pdf. Szakmai értékelés: http://europa.eu.int/comm/economy_finance/about/activities/sgp/country/commwd/cy/com_cy20052006.pdf

[9] A Tanács véleménye: http://register.consilium.eu.int/pdf/en/06/st07/st07380.en06.pdf.Szakmai értékelés: http://europa.eu.int/comm/economy_finance/about/activities/sgp/country/commwd/cy/com_cy20052006.pdf

[10] A középtávú költségvetési célkitűzés az egyes tagállamok vonatkozásában eltérhet az egyensúlyhoz közeli vagy a többlet célkitűzéstől. Az euróövezet és a II. árfolyam-mechanizmus tagországai vonatkozásában így a – GDP – 1%-a és az egyensúly vagy a többlet közötti tartományba esik, konjunktúra alapján történő kiigazítással, egyszeri és átmeneti intézkedések nélkül.

[11] 1466/97/EK tanácsi rendelet - HL L 209., 1997.8.2., 1. o. Az 1055/2005/EK rendelettel (HL L 174., 2005.7.7., 1. o.) és az 1467/97/EK rendelettel (HL L 209., 1997. 8.2., 6. o.) módosított rendelet. Az 1056/2005/EK rendelettel (HL L 174., 2005.7.7., 5. o.)módosított rendelet - és az Európai Tanács 1997. július 7-i Stabilitási és Növekedési Paktuma. A magatartási kódex megtalálható a következő honlapon: http://europa.eu.int/comm/economy_finance/about/activities/sgp/codeofconduct_en.pdf

[12] HL L 62, 2005.3.9, 19. o.

[13] HL L 332., 1993.12.31., 7. o. A legutóbb a 2103/2005/EK rendelettel (HL L 337., 2005.12.22., 1. o.) módosított rendelet.